pia bajpai on going bald for abhiyum anuvum
గుండు చేయించుకున్న హీరోయిన్
సాధారణ అమ్మాయిలు గుండు చేయించుకోవడానికే చాలా ఆలోచిస్తారు. అలాంటిది సెలబ్రిటీ హీరోయిన్లు అంత సాహసం చేస్తారా? అని అనుకోవడం కూడా పొరపాటే.
TNN | Updated:
Sep 6, 2017, 04:01PM IST
సాధారణ అమ్మాయిలు గుండు చేయించుకోవడానికే చాలా ఆలోచిస్తారు. అలాంటిది సెలబ్రిటీ హీరోయిన్లు అంత సాహసం చేస్తారా? అని అనుకోవడం కూడా పొరపాటే. కానీ సినిమా కోసం ఓ హీరోయిన్ గుండు కొట్టించుకొని అందరికీ షాక్ ఇచ్చింది. నిజానికి హీరోయిన్లు ఇటువంటి పనులు చేయడం చాలా అరుదు. కానీ ఇటీవలి కాలంలో నాయికలు మాత్రం కథ డిమాండ్ చేస్తే ఎంతటి సాహసాన్ని చేయడానికైనా సిద్దపడుతున్నారు. ఆ మధ్య నటి పూర్ణ కూడా గుండు కొట్టించుకోవడానికి అంగీకరించిందని తెలిసి ఆశ్చర్యపోయారు.
ఆ తరువాత కొందరు నటీమణులు పాత్ర అవసరాన్ని బట్టి శిరోజాలు తొలగించుకోవడానికి సిద్ధంగా ఉన్నామని ప్రకటించారు. తాజాగా 'రంగం' సినిమా ఫేం పియా బాజ్ పాయ్ గుండుతో దర్శనమిచ్చి షాకిచ్చింది. ఆర్.విజయలక్ష్మి దర్శకత్వంలో తెరకెక్కుతోన్న ప్రయోగాత్మక ప్రేమకథా చిత్రం 'అభియుం అనువుం' కోసం పియా ఇంతటి సాహసం చేసింది. మలయాళ నటుడు డోవినో థామస్ హీరోగా నటిస్తోన్న ఈ సినిమా నటి రోహిణి కీలక పాత్ర పోషిస్తోంది. నిజానికి గుండు అవసరం లేదని మేకప్&zwnj;తో మేనేజ్ చేద్దామని దర్శకురాలు చెప్పినా కూడా సహజత్వం కోసం గుండు చేయించుకున్నానని, దానికి దర్శకురాలు ఎంతో సంతోషించారని పియా తెలిపారు. ఇప్పటివరకు కోలీవుడ్ లో వచ్చిన అరుదైన చిత్రాల్లో ఈ ప్రేమకథా చిత్రం కూడా నిలిచిపోతుందని ధీమా వ్యక్తం చేశారు.